ซิโก้ หวังช้างศึกมีแต้มติดมือ ชี้ญี่ปุ่นกดดันกว่า
ซิโก้ เกียรติศักดิ์ เสนาเมือง หัวหน้าผู้ฝึกสอนทีมชาติไทย หวังทัพช้างศึกมีแต้มติดมือในเกมที่จะเปิดบ้านรับการมาเยือนของ ทีมชาติญี่ปุ่น ในเกมคัดบอกโลก 2018 โซนเอเชีย วันที่ 6 กันยายนนี้ ชี้ทัพซามูไรบลูมีความกดดันมากกว่า เพราะมีความคาดหวังสูง, วันที่ 4 ก.ย. เกียรติศักดิ์ เสนาเมือง ให้สัมภาษณ์ก่อนการฝึกซ้อมครั้งแรก ในการเตรียมตัวที่จะลงทำศึกฟุตบอลโลก 2018 รอบคัดเลือก โซนเอเชีย รอบ 12 ทีมสุดท้าย ที่จะเปิดสนามราชมังคลากีฬาสถาน รับการมาเยือนของ ซามูไรบลู ทีมชาติญี่ปุ่น ในวันที่ 6 กันยายนที่จะถึงนี้,เมื่อวานนี้ (3 กันยายน พ.ศ. 2559) เราก็ได้มีการฟื้นฟูร่างกายกันไปแล้ว วันนี้ก็จะเน้นเรื่องความเข้าใจในการขึ้นเกมรุก-เกมรับ เป็นพิเศษ อาจจะต้องเน้นรายละเอียดหลายคนที่ยังทำได้ไม่ดีในเกมที่พบกับ ซาอุดิอาระเบีย เราต้องมาดูข้อบกพร่องที่ต้องแก้ไข การที่ต้องมาเจอกับญี่ปุ่น พวกเขาเป็นบอลระบบ เขามีแท็คติกที่ดี นักเตะก็มีประสบการณ์ที่เหนือกว่า การที่เราได้เล่นในบ้าน เราแทบไม่ได้หมายความว่าได้เปรียบ เราต้องเล่นกันให้ละเอียดและรัดกุม แต่การเล่นในบ้านเราต้องการสามคะแนน มันไม่มีทางเลือกเพราะเราต้องเล่นต่อหน้าแฟนบอลด้วย ทุกคนต้องพร้อม อากาศบ้านเราร้อนแต่ก็ไม่ได้แตกต่างกันเท่าไหร่ คิดว่า 1-2 วันน่าจะปรับตัวได้ ที่ผ่านมาทุกคนได้พักผ่อนเต็มที่แล้ว เดี๋ยวดูร่างกายอีกครั้ง เราก็ได้ซักซ้อมแท็คติกวิธีการ เพราะว่าเราก็ต้องรู้ข้อมูลของญี่ปุ่นด้วย ,เพราะทั้งหมดที่มาก็ถือว่าไม่ธรรมดา เกมรุกของญี่ปุ่นก็น่ากลัว เพราะเขามีความหลากหลาย หากเราป้องกันไม่ดี ทั้งลูกตั้งเตะ หรือการต่อบอล,นักเตะญี่ปุ่นเรารู้จักแทบทุกคน เพราะพวกเขาต่างไปค้าแข้งที่ต่างประเทศ ตัวที่เล่นโอลิมปิกก็มาผสมผสานกับนักเตะที่มีประสบการณ์ ฉะนั้น 11 ตัวแรก หรือตัวสำรอง ก็แข็งแกร่งทั้งนั้น เราต้องพยายามเก็บแต้มให้ได้ เราจะพยายามเล่นให้รัดกุม และก็เน้นเป็นพิเศษไม่ว่าจะด้านข้างหรือตรงกลาง ทั้งไทยและญี่ปุ่นต่างมีความกดดัน เพราะเกมแรกก็แพ้มาทั้งคู่ เราเพิ่งเข้ามาถึงรอบนี้มันไม่มีอะไรจะเสีย ฉะนั้นเราเล่นแบบไม่มีความกดดัน ส่วนญี่ปุ่นน่าจะกดดันมากกว่าเรา พวกเขามีความคาดหวังที่สูง ของเราก็มีความคาดหวังแต่เราจะพยายามทำให้ดีที่สุด เกมนัดนี้เราได้เล่นในบ้าน เราจะไม่เน้นเกมรับแน่นอน เพราะเราต้องสร้างโอกาสยิงให้แฟนบอลเห็น ถ้าเราไม่เอาแต้มในบ้าน ,เราจะเอาที่ไหน เรามีผลงานที่ดีกับซาอุฯ แต่ผลไม่เป็นที่พอใจ เรายังต้องการแต้มอยู่เหมือนเดิม ซิโก้ กล่าว,สำหรับฟุตบอลชายทีมชาติไทย มีโปรแกรมลงฝึกซ้อมอีกครั้งในวันพรุ่งนี้ (5 กันยายน พ.ศ. 2559) เวลา 17.30 น. ที่สนามราชมังคลากีฬาสถาน ก่อนที่จะพบกับทีมชาติญี่ปุ่น ในวันที่ 6 กันยายน พ.ศ. 2559 เวลา 19.15 น.,ขอบคุณภาพจาก https://www.facebook.com/ThailandNTOFFICIAL
ซิโก้ เกียรติศักดิ์ เสนาเมือง หัวหน้าผู้ฝึกสอนทีมชาติไทย หวังทัพช้างศึกมีแต้มติดมือในเกมที่จะเปิดบ้านรับการมาเยือนของ ทีมชาติญี่ปุ่น ในเกมคัดบอกโลก 2018 โซนเอเชีย วันที่ 6 กันยายนนี้ ชี้ญี่ปุ่นมีความกดดันมากกว่า
ฟุตบอลโลก 2018 รอบคัดเลือก,ทีมชาติไทย,ซิโก้,เกียรติศักดิ์ เสนาเมือง,ข่าวกีฬา,ข่าว,ไทยรัฐออนไลน์